OpenLLM-France/wikimedia huggingface dataset:
# Juan Carlos Meana

Juan Carlos Meana (Gasteiz, Araba, 1964 -) arabar artista da.

## Biografia

1988an lizentzia eskuratu zuen Arte Ederretan Euskal Herriko Unibertsitatean, Pintura alorrean.
1999an Pariseko Arte Ederretako Goi Eskolara joan zen beka bati esker bere prestakuntza osatzera, eta 1993an Arte Ederretan doktore egin zen EHUn.
Pinturan zein eskulturan eskuratu ditu beka eta sariak. Bakarkako erakusketa ugari egin du, aurrenekoa 1986an Gasteizen egin zuenetik: 1986tik 1999 bitartean hamaika aldiz erakutsi ditu bere lanak bakarka, Euskal Herrian zein Euskal Herritik kanpo. 1998 eta 1999. urteetan Arco Arte Azokan egon zen Trayecto galeriarekin, eta 2000. urtean Gure Artea erakusketarako hautatu zuten berak sortutako Ruinas y proyectos, El espacio de las ideas instalazioa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Juan Carlos Meanaren webgunea
* Datuak: Q12260960
# Juan Carlos Izpisúa Belmonte

Juan Carlos Izpisúa Belmonte (Hellín, Espainia, 1960ko abenduaren 16a) garapenaren biologian espezializatuko biokimikari eta farmazialari espainarra da. 1993tik ikerketa-irakaslea da Biologia-Ikaskuntzetarako Salk Institutuko Gene-Adierazpenen Laborategian, La Jollan (Kalifornia, AEB). 2004an Bartzelonako Birsorkuntza Medikuntzaren Zentroaren sustatzaileetako bat izateaz gain, zuzendari karguan egon zen 2014ko urtarrilera arte. 2012an Izpisúak Salkeko beste laborategiekin, Sanford-Burnham Institutuarekin, La Jollako Alergia eta Immunologiarako Institutuarekin eta San Diegoko Kaliforniako Unibertsitatearekin bat egin zuen La Jollako Birsorkuntza Medikuntzarako Sanford Partzuergoa sortzeko.
Izpisúak Valentziako Unibertsitatean egin zituen farmazia eta zientziak diplomatura ikasketak. Gero, farmakologia maisutza ikasketak egin zituen unibertsitate berean eta azkenik, Biokimika eta Farmakologiako doktoretza ikasketak amaitu zituen Boloniako eta Valentziako Unibertsitateetan. Handik aurrera doktoreondoko ikerketak egin zituen bai Europako Biologia Molekularreko Laborategian, Heidelberen (Alemania), bai Los Angelesko Kaliforniako Unibertsitatean, Los Angelesen (AEB), 1993an Salk Institutura joan zen arte.
Izpisúaren lanek sona handia izan dute nazioartean. Lagungarriak izan baitira enbrioien garapenean parte hartzen duten zelulen eta molekulen mekanismoak ulertzeko; hots, zelula bakarreko enbrioia milioika zeluladun organismoa bihurtu arteko prozesua.
* Datuak: Q6299291
* Multimedia: Juan Carlos Izpisua / Q6299291
# Kontratu adimendun

Kontratu adimendun (smart contract ingelesez) programa informatiko bat da, transakzio-protokolo bat burutzen duena. Horrela, kontratu edo akordio baten arabera garrantzi legala duten gertaerak edota ekintzak automatikoki gauzatu, kontrolatu edo dokumentatzen ditu. Kontratu adimendunen helburua anitza: auziak murriztea, iruzurrak zailtzea, eta salbuespen maltzur eta ustekabekoak murriztea.
Makina saltzaileak aipatzen dira kontratu adimendunak ezartzearen pareko teknologia zaharren gisa. Ethereum kriptomonetari buruzko 2014ko liburu zuriak kontratu adimendunaren kontzeptuaren bertsio sinple gisa deskribatzen du Bitcoin protokoloa, Nick Szabo informatikari, abokatu eta kriptografoak definitua. Bitcoin-etik aurrera hainbat kriptomonetak parte ez-fidagarrien arteko kontratu adimendun aurreratuagoak ahalbidetu izan dituzte script-lengoaiak erabiliz.

## Erreferentziak

* ↑ Röscheisen, Martin; Baldonado, Michelle; Chang, Kevin; Gravano, Luis; Ketchpel, Steven; Paepcke, Andreas. (1998). «The Stanford InfoBus and its service layers: Augmenting the internet with higher-level information management protocols» Digital Libraries in Computer Science: The MeDoc Approach in: Lecture Notes in Computer Science. (Springer) 1392: 213–230. doi:10.1007/bfb0052526. ISBN 978-3-540-64493-4..
* 1 2 Savelyev, Alexander. (14 December 2016). Contract Law 2.0: "Smart" Contracts As the Beginning of the End of Classic Contract Law. Social Science Research Network.
* ↑ Goenaga Illarramendi, Ainhoa. (2019-06-20). Blockchain, Zenbait arazo juridiko. (Noiz kontsultatua: 2022-02-07).
* ↑ Zelaia Jauregi, Ana. (2019-03-02). ««Blockchain»: Interneten hurrengo belaunaldia ekar dezakeen teknologia» GAUR8 (Noiz kontsultatua: 2022-02-07).
* ↑ Szabo, Nick. (1997). «View of Formalizing and Securing Relationships on Public Networks | First Monday» First Monday doi:10.5210/fm.v2i9.548..
* ↑ «White Paper· ethereum/wiki Wiki · GitHub» GitHub.
* ↑ Alharby, Maher; van Moorsel, Aad. (26 August 2017). «Blockchain-based Smart Contracts: A Systematic Mapping Study» Computer Science & Information Technology: 125–140. doi:10.5121/csit.2017.71011. ISBN 9781921987700..

## Kanpo estekak

* Datuak: Q7544035
# Kontraste (argipena)

Kontraste hitzak adiera zenbait ditu:
* ikusgarritasunari buruz, kontrastea, irudi batean dauden argitasun eta kolore aldeak;
* erradiologian, kontrastea, gorputzeko atalak bereizteko substantzia;
* mikroskopian, kontrastea hobetzeko, formak hobeto ikusteko alegia, tindaketa erabiltzen da;
* kontraste edo froga,
** kontraste estatistiko edo estatistika-froga.
# Kontraterrorismo

Kontraterrorismoa terrorismoaren aurka estatuek eta beste erakundeek hartzen dituzten neurri politiko, polizial eta militarren multzoa da. Kontrainsurjentziaren atala dela esan daiteke, baina kontraterrorismoan atentatu eta terroristen aurkako ekintza zuzenak biltzen diren bitartean, kontrainsurgentziak terrorismoa edo insurjentziaren aurkako neurri politiko, ekonomiko eta psikologikoak biltzen ditu.

## Kanpo estekak

* Datuak: Q909459
* Multimedia: Counter-terrorism / Q909459
# Kontraste

    Artikulu hau irudiko propietateari buruzkoa da; beste esanahietarako, ikus «Kontraste (argipena)».
Ikusgarritasunari buruz, kontrastea irudi batean dauden argitasun eta kolore aldeak dira, irudiko elementuak bereizi egiten dituztenak.

## Kanpo estekak

* Datuak: Q690182
* Multimedia: Contrast / Q690182
# Kontrata

Eraikuntzan, Kontrata diru kopuru jakin baten truke lan material bat egiteko edo zerbitzu bat eskaintzeko kontratua da; bereziki, administrazio publikoarekin egiten dena.

## Erreferentziak

* ↑ Harluxet Hiztegi Entziklopedikoa. Kontrata. .

## Kanpo estekak

* Datuak: Q12261593
# Kontratenor

Kontratenore edo Kontratenor ohikoa baino erregistro eta tesitura altuagoa duen tenor-ahotsa da. Emakumezkoen kontralto edo mezzo-sopranoen parekoa, Ingalaterran agertu ziren XVII. mendearen erdialdean, hala ere, lehen polifonian jada falsettoak egiten zituzten.

## Erreferentziak

* ↑ Harluxet Hiztegi Entziklopedikoa. Kontratenore. .

## Ikus, gainera

* Ahots tipologia.

## Kanpo estekak

* Datuak: Q223166
* Multimedia: Countertenor vocalists / Q223166
# Kontratista

Eraikuntzan, kontratista, esleipenduna edo lan-kudeatzailea kontrata bidez lanak, edo bestelako zerbitzuak burutzen dituen pertsona da. Lan horiek obra osoa edo zati bat izan daitezke, ordutegia, lurraldetasuna edo espezialitatearen arabera.
# Kontribuzio berezi

Kontribuzio berezia zerga-egitate hau duen tributua da: herri-lanak egitearen edo zerbitzu publikoak ezarri edo zabaltzearen ondorioz, zergapekoak onura bat lortzea edo haren ondasunen balioa handitzea. Diru-sarrera publikoen zenbateko orokorrean duen garrantzia marjinala da, baina ikertzaileen arreta erakartzen du, ahalmen ekonomikoaren printzipioa irabaziarenarekin ordezkatzen duelako.

## Erreferentziak

* ↑ Euskalterm: [Toki Administrazioa Hiztegia] [2009]
* ↑ Euskalterm: [Herri-ogasuna Hiztegia] [2015]

## Kanpo estekak

* Datuak: Q9859384
# Konstantinoren arkua

Konstantinoren arkua (italieraz Arco di Costantino) Italiako Erroma hiriburuan dagoen garaipen arku bat da. 312. urtean eraikitzen hasi eta 315. urtean amaitu eta sagaratua izan zen. Koliseoa eta Palatino mendiaren artean kokatzen da. Konstantino I.a Handiak Milvio Zubiko guduan izandako garaipenaren ohorez eraikia izan zen.

## Kanpo estekak

* Datuak: Q5786
* Multimedia: Arch of Constantine (Rome) / Q5786
# Konstantinos Galanidis

Konstantinos Galanidis, grezieraz Κώστας Γαλανίδης (Kanea, Grezia, 1990eko irailaren 1a) gizonezko waterpolo kirolari profesional greziarra da, eta atezain moduan jokatzen du. Zenbaitetan, Greziako selekzioko parte izan da.

## Ibilbidea

Costas Galanidisek NE Chanian eman zituen lehen urratsak waterpolo arloan, bere jaioterriko taldean, eta, bere lehen kontratua profesionala, harekin sinatu zuen.
Bi urtez jokatu zuen Panionios taldean (2009-2011), eta, gero, bi urtez NE Chanian egon ostean (2011-2013), 2013ko uztailaren 18an, Olympiacos Pireorekin sinatu zuen bere ibilbidean urrats handia emanez. Costas Galanidis 2015era arte egon zen Pireoko taldean, bi txapelketa eta bi Greziako Kopa irabazita (2014, 2015).
Ondoren, Chios, Panathinaikos eta PAOK taldeetan aritu zen.
2018-19 denboraldian, Apollon Smyrniren Batzar Nagusiko polo taldera joan zen, eta, gaur egun, bertan jokatzen du. Apollonen egin zuen lehen denboraldian (2018-19), historiako lehen aldiz txapelketako 3. postua irabazten lagundu zion taldeari, ligako 2. atezain onena bezala agertzen zen bitartean.

## Nazioarteko parte-hartzeak

Costas Galanidis nazioarteko jokalari da Greziako waterpolo selekzio nazionalarekin. 2013ko Bartzelonako (Espainia) Uretako Munduko Txapelketan, Greziako selekzioarekin parte hartu, eta 6. postuan lortuko dute.

## Udako Olinpiar Jokoak

2020ko Udako Olinpiar Jokoetan, zilarrezko domina irabazi zuen Greziako taldean izan zen. Serbiak, urrezkoa, eta Hungariak brontzezkoa eskuratuko zuten. Greziako taldea honako hauek ordezkatu zuten: Stylianos Argyropoulos, Georgios Dervisis, Ioannis Fountoulis, Konstantinos Galanidis, Konstantinos Genidounias, Konstantinos Gkiouvetsis, Marios Kapotsis, Christodoulos Kolomvos, Konstantinos Mourikis, Alexandros Papanastasiou, Dimitrios Skoumpakis, Angelos Vlachopoulos eta Emmanouil Zerdevas-ek.

## Udako Olinpiar Jokoetako dominak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Waterpoloa gizonezkoa. |

## Erreferentziak

* ↑ Στα ερυθρόλευκα ο Κώστας Γαλανίδης. olympiacos.org.
* ↑ BCN 2013 Greek Men's Water Polo Team. Omega Timing.
* ↑ «Konstantinos Galanidis» olympedia.org 2022-01-10ean begiratua(Ingelesez)
* ↑ «Konstantinos Galanidis» Olympics.com 2022-01-10ean begiratua (Gaztelaniaz)
* ↑ "Waterpoloa, gizonezkoa, emaitzak 2020" olympedia.org (Ingelesez)

## Kanpo estekak

* Konstantinos Galanidis FINAn
* Datuak: Q17121765
# Konstantinos Kollias

Konstantinos Kollias (grezieraz: Κωνσταντίνος Κόλλιας; Xylokastro-Evrostini, 1901 – Atenas, 1998ko uztailaren 13a) greziar politikaria izan zen. Greziako lehen ministroa izan zen 1967an.
Greziako Erresumako Korintiako probintzian jaio zen. 1940 eta 1944 artean, fiskal nagusi izan zen Grezia Ardatzaren potentziek okupatu zutenean, eta Erresistentziako kideen jazarpenaren erantzule izan zen. Gerraren amaieran auzipetu zuten eta bere lankideek absolbitu egin zuten. Gerraostean Auzitegi Goreneko fiskal nagusia izan zen, eta Grigoris Lambrakis diputatu ezkertiarraren hilketari buruzko ikerketa geldiarazten saiatu zen.
Greziako Junta Militar ultraeskuindarrak 1967ko apirilaren 21ean izendatu zuen lehen ministro, estatu-kolpearen egun berean. Zortzi hilabete geroago, Georgios Papadopulosek ordezkatu zuen, 1967ko abenduaren 17an Konstantino II.a Greziakoa erregearen kontrakolpe porrot egin ondoren.
# Konstantinoren Obeliskoa

Konstantinoaren Obeliskoa Istanbulgo Konstantinoplaren Hipodromoan (Turkian) dagoen monumentu historikoa da. Oso gertu Sugeen Zutabea dago. Arkitektura bizantziarraren aztarna da.

## Historia

Ez da ezagutzen zein datetan altxatu zen obelisko hau. Jakin badakigu Konstantino VII.ak X. mendean zaharberritzea agindu zuela. Garai hartan bere itxura oso desberdina zen: brontzeko plakekin estalita zegoen eta goiko partean esfera bat zegoen. Aipatutako plaketan Konstantinoaren aitona izan zen Basilio Mazedoniarraren garaipenak irudikatzen ziren. Laugarren Gurutzadan, 1204an, brontzezko plakak lapurtuak eta urtuak izan ziren.
Denborarekin, bestetik, jenizaroek goraino igotzen ziren horrela haien gaitasuna eta ausardia erakusteko eta horrek obeliskoa dezente kaltetu zuen.

## Erreferentziak

* ↑ https://web.archive.org/web/20060912114108/http://english.istanbul.gov.tr/Default.aspx?pid=302

## Kanpo loturak

* Datuak: Q742474
* Multimedia: Walled Obelisk / Q742474
# Konstantinos Dovas

Konstantinos Dovas (grezieraz: Κωνσταντίνος Δόβας; Konitsa, 1898ko abenduaren 20a – Atenas, 1973ko uztailaren 24a) greziar militar eta politikaria izan zen. Greziako lehen ministroa izan zen 1961eko irailetik azarora
1918an Greziako Akademia Militarrean graduatu zen. Greziako Gerra Zibilean, Konitsa hiriaren erresistentzia zuzendu zuen Konitsako guduan. Ondoren, teniente jeneralaren mailara igo zen eta 1954an defentsako estatu nagusiko buru izendatu zuten. Agintaldian, armadaren eta CIAren arteko akordio bat egin zen Gladio Operazioan parte hartzeko.
Armadatik erretiratu ondoren, Paulo Greziakoa erregearen errege-etxeko buru izan zen. 1961eko irailaren 20tik azaroaren 4ra trantsizio gobernu bateko lehen ministroa izan zen.
# Konstantinos Georgakopoulos

Konstantinos Georgakopoulos (Tripoli, 1890eko abenduaren 26a – Atenas, 1973ko uztailaren 26a) grezia politikaria izan zen. Greziako lehen ministroa izan zen 1958ko martxotik maiatzera.
Atenasko Unibertsitatean zuzenbidea ikasi zuen eta 1915ean auzitegi militarreko epaile bihurtu zen. 1923an sistema judizial militarra utzi zuen koronel mailarekin. Ordutik 1951 arte irakasle izan zen bere unibertsitate zaharrean.
1926an Herriaren Alderdian sartu zen. 1935etik 1936ra Gobernuan idazkariorde izan zen eta 1936tik 1938ra Hezkuntza ministro. 1948an Greziako Gurutze Gorriko presidente izendatu zuten.
1958ko martxotik maiatzera lehen ministro eta Barne ministro izan zen 1958ko hauteskundeak antolatzeko enkarguarekin.
# Konstantinos Gkiouvetsis

Konstantinos Gkiouvetsis, grezieraz Κωνσταντινος Γκιουβετσης (Kanea, Grezia, 1999ko azaroaren 19a) Greziako waterpolo jokalari greziarra da. Hegaleko bezala jokazen du, eta Greziako ordezkaria izan zen Tokio 2020koko Udako Olinpiar Jokoetan; munduko junior txapelduna ere bada.

## Nazioarteko lehiaketak

2016az geroztik, nazioarteko lehiaketetan Grezia ordezkatzen ari da. Ordezkapen horietan, honako emaitza hauek lortu ditu:

## Udako Olinpiar Jokoak

2020ko Udako Olinpiar Jokoetan, berriz, zilarrezko domina irabaziko zuen Greziako taldean izan zen. Serbiak, urrezkoa, eta Hungariak brontzezkoa eskuratuko zuten. Greziako taldea honako hauek ordezkatu zuten: Stylianos Argyropoulos, Georgios Dervisis, Ioannis Fountoulis, Konstantinos Galanidis, Konstantinos Genidounias, Konstantinos Gkiouvetsis, Marios Kapotsis, Christodoulos Kolomvos, Konstantinos Mourikis, Alexandros Papanastasiou, Dimitrios Skoumpakis, Angelos Vlachopoulos eta Emmanouil Zerdevas-ek
| Urtea | Tapelketa | Lekua | Domina |
| Urtea | Tapelketa | Lekua | Domina | 2017 | 2017ko Juniorren Munduko Waterpolo Txapelketa | Belgrado | 01 ! |
| 2019 | 2019ko Munduko Junior Waterpolo Txapelketa | Kuwait | 01 ! |
| 2021 | 2020ko Udako Olinpiar Jokoak | Tokio | 02 ! |

## Erreferentziak

* ↑ «Konstantinos Gkiouvetsis» olympedia.org 2022-01-10ean begiratua(Ingelesez)
* ↑ «Konstantinos Gkiouvetsis» Olympics.com 2022-01-10ean begiratua (Gaztelaniaz)

## Kanpo estekak

* Datuak: Q107743695
# Konstantinos Karamanlis

Konstantinos Georgiou Karamanlis (grezieraz: Κωνσταντίνος Γ. Καραμανλής; Küpköy, Otomandar Inperioa, 1907ko martxoaren 8a - Atenas, Grezia, 1998ko apirilaren 23a) politikaria izan zen.

## Bizitza

Zuzenbide-ikasketak egin zituen eta 1935etik aurrera politikan jardun zuen. 1946az geroztik ministro karguak izan zituen; 1955ean Papagos mariskalaren ondorengo izan zen gobernuburu gisa. 1959an Zuricheko ituna izenpetu zuen, Zipreko errepublika burujabetzat onartzen zuena. 1955-1963 bitartean gobernu batzordeko lehendakari izan zen, eta aldi berean eskuin muturreko Batasun Nazionala alderdiaren buruzagi.
Papandreuren Erdialdeko Batasunak lortu zuen hauteskundeetan garaipena; koronelek estatu kolpea eman zutenean erbesteratu behar izan zuen eta haiek gobernutik kendu arte ez zen Greziara itzuli (1974). Gobernu zibil bat osatzea hitzartu zuen militarrekin, eta bera izan zen gobernu haren lehendakaria. Hauteskundeen ondoren militarren estatu kolpe bat desegin zuen (1975). Harrezkero, Europako Ekonomia Elkartera eta Balkan herrietara hurbiltzen saiatu zen. 1977an Lehen Ministro izendatu zuten eta 1981ean errepublikako lehendakari, baina sozialistek irabazi zutenean, 1985ean, kargua utzi zuen. 1990ean, kontserbadoreek berriz garaipena lortu zutenean, itzuli zen lehendakaritzara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156806
* Multimedia: Konstantinos Karamanlis / Q156806
# Kami

Kami (japonieraz: 神, kaꜜmi ahoskatua) hitza japonieraz xintoismoan gurtzen diren entitateak adierazteko erabiltzen dute.
Hitzak, batzuetan, "jainko" edo "jainkotasun" bezala itzultzen den arren, Xintoren adituek, itzulpen honek, terminoaren oker larri bat eragin dezakeela diote. Kasu batzuetan, Izanagi eta Izanamirekin gertatzen den bezala, kamiak jainko pertsonifikatuak izan daitezkeen arren (Antzinako Greziako edo Antzinako Erromako jainkoen antzekoak), beste kasu batzuetan, hazkuntza-fenomenoa irudikatzen dute, objektu naturalak, zuhaitzetan bizi diren espirituak edo naturaren indarrak. Beraz, kami hitza "jainko" edo "jainko" bezala ulertzeak interpretazio txarra dakar.
Xintoismoan duen erabileraren arabera, kami hitza ohore bat da izpiritu sakratu eta nobleentzat, bere bertute eta autoritateagatik gurtzen den sentimendua dakarrena. Izaki guztiek izpiritu horiek dituztenez, gizakiak, gainerako izakiak bezala, kami izan daitezke. Nolanahi ere, japoniarrek beren burua edo kide diren talde bat izendatzeko inoiz ez dutenez ohorezko titulurik erabiltzen, ez da oso ohikoa gizaki arrunt bat kami gisa aipatzea. Hala ere, Japoniako enperadorea edo beste agintari nagusiak kami bilakatu daitezke.
Japonierak, orokorrean, izen baten numero gramatikala (singularra edo plurala) bereizten ez duenez, ez dago argi Kami, entitate bakar bati edo hauen multzo bati erreferentzia egiten dionean. Pluralean idaztea erabat beharrezkoa denean, kami-gami (japonieraz: 神々) hitza erabil daiteke. Emakumezko kamiak, megami (japonieraz: 女神) deituak izan daitezke zenbait egoeratan. Yaoyorozu-no-kami (japonieraz: 八百万の神) existitzen direla ere esan ohi da, hau da, hitzez hitz "8 milioi kami", bere zenbakia kontaezina dela adierazteko, izan ere, Japonian, 8 zenbakiak, sarri, zenbaki infinitu bat adierazi nahi baitu.

## Kami nabarmenak

Hona hemen kami ezagunenetako batzuk:
* Amaterasu Ōmikami, eguzkiaren jainkosa.
* Ebisu, zoriaren zazpi jainkoetako bat.
* Fūjin, haizearen jainkoa.
* Hachiman, gerraren jainkoa.
* Inari Ōkami, arrozaren eta nekazaritzaren jainkoa.
* Izanagi-no-Mikoto, lehen gizona.
* Izanami-no-Mikoto, lehen emakumea.
* Kotoamatsukami, kami hirukoiztasun primarioa.
* Omoikane, jakinduriaren jainkoa.
* Raijin, tximisten, trumoien eta ekaitzen jainkoa.
* Ryūjin, itsasoaren eta ekaitzen jainko dragoi japoniarra.
* Sarutahiko Ōkami, lurreko kami.
* Susanoo-no-mikoto, itsasoaren eta ekaitzaren jainkoa.
* Ta-no-Kami, arrozadien babesle den izaera falikoko jainkoa.
* Tenjin, poesiaren jainkoa.
* Tsukuyomi, ilargiaren jainkoa.
* Shinigami, heriotzaren jainkosa.

## Erreferentziak

* 1 2 Ono, Sokyo. (1962). Shinto: The Kami Way. Tuttle Publishing ISBN 0-8048-3557-8..
* ↑ Tamura, Yoshiro. (2000). Japanese Buddhism: A Cultural History. (1. argitaraldia) Tokio: Kosei Publishing ISBN 4333016843..

## Kanpo estekak

* Datuak: Q524158
* Multimedia: Shintō deities / Q524158
# Kami-sama

Ahalguztiduna :
| 神 edo Kami |||
| Izendatzeko beste era bat | Kami-sama |
| Sexua | Ez du sexurik |
| Jatorria | Mangan |
| Lehen agerraldia | 14. liburukia, 164. atala (manga) Dragoi Bolako 125. atala (animea) |
| Arraza | Namektarra |
| Garrantzia | Bigarren mailako pertsonaia |
| Senideak | Katattsu (aita) Satan Bihotz Txiki (aita) (zati gaiztoa) |
| Ahotsa | |
Ahalguztiduna edo Kami-sama (jatorrizko japonieraz 神 edo Kami ) Jainkoaren kargua betetzen duen Dragoi Bola manga eta animeko fikziozko pertsonaia da. Seriean ageri diren Ahalguztidun guztiek Popo izan dute laguntzailetzat. Ahalguztidunaren Jauregian bizi da, Karinen Dorretik kilometro batzuk gorago, eta bi toki hauek Makila Miragarriaz komunikatzen dira.

## Katattsuren semea

* Oharra: Atal honek istorio osoa edo amaiera argitzen du.
Namek planetako ondamentdiak zirela medio, Katattsuk bere semea Lurrera bidali zuen espazio-ontzi batean. Urte askoren ondoren Katattsuren semeak Jainkoaren ondorengo bihurtu nahi zuen, baina hau lortzeko barnean zuen gaiztakeria guztia bota behar zuen, orduan bitan banatu zen. Banaketa honetatik serieko lehen Ahalguztiduna eta Satan Bihotz Txiki jaio ziren, alde zintzoa eta alde gaiztoa urrenez urren. Nahiz eta banatuta egon, biak betirako lotuta gelditu ziren, bietako bat hiltzen bazen, bestea ere hilko zen. Gainera Ahalguztiduna izan zen Lurreko Dragoi Bolen sortzailea.
Bere Jauregira iristen ziren gerlari guztiak entrenatu zituen, Karinen konfiantza ikurra (kaskabilo bat) bazekarren. Son Goku, Ten Shin Han, Krilin, Yamcha eta Yagi bere ikasleak izan. Satan Txikirekin berriz bat egitean Dendek ordezkatu zuen.

### Biografia

Garlic eta Katattsuren semea batera entrenatu ziren Ahalguztidun bilakatzeko. Behin bere zati gaiztoa botata Katattsuren semea aukeratu zen Ahalguztidun berri bezala.
Zati gaizto honek Ilunpeko Deabruen Errege izena jarri zion bere buruari eta kaosa zabaldu zuen munduan Mutaito maisuak Mafubarekin lapikoan harrapatu zuen arte. Hala ere, urte batzuk eta gero Pilafek askatu zuen mundua gobernatzeko asmoarekin. Borroka latz baten ondoren Son Gokuk ukabilkada batez zeharkatu zuen Satan Bihotz Txiki, baina hil aurretik arrautza bat bota eta Satan Bihotz Txiki Jr. sortu zen. Beraz, Ahalguztiduna ez zen hil.
Son Goku Popo eta Ahalguztidunarekin entrenatzera joan zen eta 3 urte geroago Satan Txikiren aurka borroka egin zuen Arte Martzialen 23. Mundu Txapelketan.
Nappak Satan Txiki hil zuen Son Gohan babesten zuen bitartean, Ondorioz Ahalguztiduna ere hil zen; eta biak berpiztuko ziren Namekeko Dragoi Bolei esker.
Ziborrak agertu eta gero Katattsuen semaren bi zatiek berriz ere elkartzea erabaki zuten Denderi utziz Ahalguztidunaren postua.

## Dende

Oharra: Atal honek istorio osoa edo amaiera argitzen du.
Kamisama eta Satan Txiki fusionatu ostean, Lurra babesteko beste Ahalguztidun baten beharra zegoen eta Goku Namektar baten bila hasi zen. Dendek postua onartu zuen, izan ere Gohan eta Krilinen laguna zen lehenagotik.

## Ikus, gainera

* Katattsu
* Satan Bihotz Txiki (aita)
* Satan Txiki

## Kanpo estekak

* Datuak: Q2620615